stanford-oval/wikipedia huggingface dataset:
Sukututkimus
Sukututkimus Suomessa > Sukututkimuksen välineet > Arkistot Suomessa

Ehdottomasti tärkein sukututkimuksen arkistokokonaisuus on Helsingissä toimiva Kansallisarkisto sekä maakunta-arkistot, joita on seitsemän eri puolilla Suomea.
Kansallisarkisto on Suomen arkistolaitoksen keskusyksikkö, johon on kerätty suuri määrä niin valtionhallinnon kuin yksityisten kansalaisten tuottamaa arkistomateriaalia. Maakunta-arkistoihin on kerätty niiden oman alueen keskeinen arkistomateriaali. Seurakuntien ja valtiovallan eri tarkoituksiin tehdyt rekisterit, luettelot ja asiakirjat ovat Kansallisarkistossa tai maakunta-arkistoissa. Perukirjat ja muu yksityisesti tuotettu julkinen arkistomateriaali on sijoitettu usein myös maakunta-arkistoihin. Lisäksi arkistoissa on yleensä sukututkijoiden käytössä mikrofilmatut kopiot alueen seurakuntien kirkonkirjoista ja muun muassa lääninhallinnon keräämistä luetteloista eli niin sanotuista läänintileistä. Alkuperäisiin asiakirjoihin pääsee tutustumaan perustellusta syystä.
Keskeisiä tietolähteitä ovat myös seurakuntien kirkkoherranvirastojen arkistot, joissa pääosin säilytetään vuosien 1860 tai 1900 jälkeisiä asiakirjoja. Tutkijoilla on usein tilaisuus päästä henkilökohtaisesti tutustumaan asiakirjoihin, tai sitten hän voi tilata korvausta vastaan haluamansa selvityksen seurakunnan virkailijoiden tekemänä työnä.
Paikallisina arkistoina seurakuntien lisäksi toimivat muun muassa kuntien, kaupunkien, oikeusistuinten ja nyttemmin lakkautettujen lääninhallitusten arkistot. Näitä arkistoja kuitenkin käytetään sukututkimuksessa yllä mainittuja harvemmin. Lisäksi voidaan mainita Tilastokeskuksen ylläpitämä Kuolintodistusarkisto, johon on talletettu kuolintodistukset 1936 alkaen.
Sukututkimus Suomessa > Sukututkimuksen välineet > Tietokoneohjelmat

Nykyisin sukututkimuksessa selvitetyt tiedot useimmiten talletetaan tietokoneelle erityisen sukututkimusohjelmiston avulla. Ohjelmistot tyypillisesti pitävät yllä tietokantaa tiedoista ja lähteistä, ja osaavat tulostaa tiedoista raportteja sukututkimuksessa käytetyillä esitystavoilla.
Ohjelmistoja on lukuisia, myös kotimaisia. Lisäksi useisiin ulkomaisiin ohjelmistoihin on saatavissa suomen- tai ruotsinkielinen käännös.
Sukututkimus Suomessa > Sukututkimuksen välineet > Tutkimusseurat

Vuonna 1917 perustettu Suomen Sukututkimusseura julkaisee useita sukututkimukseen erikoistuneita lehtiä, joita ovat Genos, Sukutieto, Vuosikirja-sarja ja Julkaisuja-sarja. Seuralla on suuri ja monipuolinen alan kirjasto. Seuran kotisivulla on sukututkimukseen liittyvää aineistoa lyhennesanastosta Genos-lehden vanhojen vuosikertojen artikkeleihin.
HisKi eli Historiakirjojen hakuohjelma on Suomen Sukututkimusseuran hanke. Tarkoituksena on saada Suomen seurakuntien kirkonkirjojen tiedot internetin kautta käytettäväksi tietokannaksi. Tietokantapohjaisuus antaa mahdollisuuden tehdä tiedoista monipuolisia hakuja. Kopiointi tapahtuu vapaaehtoisesti 1900-luvun alkupuolella käsin tehdyistä ”mustista kirjoista”, joihin tiedot on kirjattu alkuperäisistä kirkonkirjoista. Kyse ei ole siis alkuperäislähteiden käytöstä, mutta mustien kirjojen luotettavuus on kohtuullinen. HisKin tietoja täydennetään ajoittain, ja ainakin toistaiseksi tietokannan käyttö on vapaata.
Suomen Sukuhistoriallinen yhdistys ry. (SSHY) hallinnoi ja ylläpitää digitaalista arkistoa, josta löytyy mikrofilmeiltä skannattuja kirkonkirjojen sivuja internetin kautta vapaasti selattavana. Kysymyksessä on siis tarkka kuva alkuperäisen asiakirjan sivusta. Kirkonkirjoja skannataan vapaaehtoisvoimin jatkuvasti lisää eri seurakunnista.
Eri puolilla Suomea toimii paikallisia sukututkimusseuroja, joista joillakin on jopa valtakunnallisestikin merkittävää toimintaa. Ajantasaisinta luetteloa sukututkimusyhdistyksistä ylläpitää Suomen Sukututkimusseura internet-sivuillaan.
Lisäksi Suomessa toimii tuntematon määrä erilaisia sukuseuroja ja sukuyhdistyksiä. Niiden kantavana voimana ovat yhteiset esivanhemmat, sama sukunimi tai jokin muu yhteinen peruste. Seurat ovat usein rekisteröityjä, mutta myös rekisteröimättömiä seuroja on runsaasti. Myös seurojen toimintamuodot vaihtelevat, yleisimpiä lienevät yhteiset tapaamiset sekä sukututkimusaineiston julkaiseminen. Useilla seuroilla on oma seuralehti. Yksi luettelo sukuseuroista on löytyy Suomen Sukututkimusseuran sivuilta.
Sukuseurojen keskusliiton tarkoituksena on olla yhdysside suomalaisten sukuseurojen välillä ja toimia niiden yhteistyöfoorumina. Runsas kolmannes aktiivisista suomalaisista sukuseuroista kuuluu tähän keskusjärjestöön. Liitto julkaisee omaa lehteä Sukuviesti.
Sukututkimus Suomessa > Sukututkimus harrastuksena

Sukututkimuksen harrastaminen on voimakkaasti lisääntynyt suurten ikäluokkien kiinnostuessa asiasta. Aikaisemmin sukututkimusta pidettiin eläkeläisten harrastuksena, nyt mukaan on tullut yhä nuorempia ikäpolvia.
Sukututkimuksen perusteet on helppo oppia ja perustaidoilla pääsee melkoisen pitkälle. Apuna on suuri määrä valmiita sukututkimuksia sekä internetin kautta kaikkialla käytettävissä olevat puhtaaksi kirjoitetut lähteet kuten HisKi-tietokanta syntyneistä, kuolleista ja vihityistä sekä Karjala-tietokanta luovutetun Karjalan kirkonkirjoista.
Pidemmälle vietynä sukututkimus vaatii huolellista paneutumista, sillä vanhojen asiakirjojen käsiala voi olla hankalalukuista ja kieli vanhaa virkamiesruotsia, latinaa, saksaa tai venäjää. Asiakirjojen etsiminen arkistoista ja niiden tulkinta vaativat usein erityisosaamista. Koska suku voi olla hyvinkin laaja ja toisaalta koska tutkiminen on ajoittain vaivalloista ja hidasta, voi suvun perinpohjaiseen tutkimiseen kulua harrastajalta kymmeniä vuosia.
Nykyisin internet mahdollistaa sukututkimuksia erilaisilla sukututkimussivustoilla.
Sukututkimus Suomessa > Sukututkimus harrastuksena > Opetus ja opaskirjat

Sukututkimukseen liittyviä erilaisia opaskirjoja on ilmestynyt runsaasti. Sukututkimuskirjallisuus voidaan jakaa varsinaisiin sukututkimusoppaisiin ja painettuihin tai muulla tavoin julkaistuihin sukututkimuksiin. Osasta sukututkimuksista on tullut eräänlaisia käsikirjoja, referenssiteoksia.
Esimerkiksi kansalais- ja työväenopistot järjestävät suhteellisen usein sukututkimuskursseja, joilla opetetaan harrastuksen perustaidot. Myös sukututkimusyhdistykset järjestävät perehdyttämiskursseja.
Sukututkimus Suomessa > Sukututkimus ammattina

Sukututkimusta tehdään myös ammattimaisesti. Tutkijat toimivat joko yksityishenkilöiden tai sukuseurojen tilauksesta. Jotkut sukututkijat tekevät myös omia hankkeitaan, ja markkinoivat tuloksia yleisölle. Useat ammattimaiset sukututkijat vetävät myös kansalaisopistojen ja muiden organisaatioiden järjestämiä sukututkimuskursseja.
Kirjallisuutta

Huovila, Marja & Liskola, Pirkko & Piilahti, Kari-Matti: Sukututkimuksen käsikirja.  Helsinki:  WSOY, 2009.  ISBN 978-951-0-35020-1.
Luttinen Rauno ja Hyppönen Marjo: Sukututkimuksen käsikirja. 1988.
Aiheesta muualla

Kuvia tai muita tiedostoja aiheesta Sukututkimus Wikimedia Commonsissa
Sukututkijoille (Arkistoitu – Internet Archive) Arkistolaitos.
Tietokannat ja hakemistot arkistolaitoksen aineistoista (Arkistoitu – Internet Archive), erityyppisiä tietokantoja ja skannattua aineistoa.
Miten aloitan sukututkimuksen? (Arkistolaitoksen Portti-käyttäjäpalvelu).
Digitaaliarkisto. Kansallisarkiston digitaalinen aineisto.
HisKi. Tietokannaksi kopioituja kirkonkirjatietoja
Digiarkisto. Skannattuja kirkonkirjoja ja muita sukututkimusaineistoja. Suomen sukuhistoriallinen yhdistys.
KATIHA Karjala-tietokannan verkkoversio. Luovutetun Karjalan seurakuntien kirkonkirjatietoja. Kansallisarkisto.
Sukutilat Webissä. Suomen maatiloista koottu tietokanta. Suomen Maatalousmuseo Sarka.
Familysearch Mormonikirkon (MAP) maailmanlaajuinen tietokanta. The Church of Jesus Christ of Latter-day Saints. (Mormonien ylläpitämä tietokanta)
Sukuseurojen keskusliitto
Historismi.net (Arkistoitu – Internet Archive), sukututkimuksen opastusta, sisältää mm. kirkonkirjoissa esiintyviä lyhenteitä ja termejä. Yksityinen sivusto.
Hylkäätkö esi-isäsi?, Seura, 14.06.1939, nro 24, s. 8, Kansalliskirjaston digitaaliset aineistot
Swinelords

| Swinelords Twilightning |
| --- | --- | --- |

Studioalbumin tiedot
 Äänitetty : 2006–2007
 Julkaistu: 23. maaliskuuta 2007
 Tyylilaji: power metal
 Kesto: 44.37
 Levy-yhtiö: Spinefarm
Listasijoitukset
  Suomen virallinen lista:  39.
Twilightningin muut julkaisut
| Bedlam (EP) 2006 | Swinelords 2007 |   |
Swinelords on metalliyhtye Twilightningin vuonna 2007 ilmestynyt kolmas ja viimeiseksi jäänyt albumi. Se on yhtyeen ensimmäinen julkaisu ilman kosketinsoittaja Mikko Naukkarista, joka erosi yhtyeestä vuonna 2006. Levy on kitaravetoisempi ja tyyliltään enemmän hard rock -vaikutteinen kuin edeltäjänsä Plague-House Puppet Show. Albumi sijoittui Suomen albumilistalla parhaimmillaan sijalle 39.
Levyn aloittavasta "Isolation Shell" -kappaleesta on myös kuvattu musiikkivideo. Videon ohjasi ja käsikirjoitti Antti Hyyrynen.
Kappaleet

Isolation Shell – 05.15
Swinelord – 04.08
Reflection of the Cuckoo – 04.43
Vice Jesus – 04.16
Pimps, Witches, Thieves & Bitches – 04.12
The Gun – 03.34
Not a Word – 03.54
Consume Gap – 04.08
With the Flow – 05.07
Wounded & Withdrawn – 05.27
Kappaleet > Japanin-painoksen bonuskappale

Maggots – 04.02
Kokoonpano

Heikki Pöyhiä – laulu
Tommi Sartanen – kitara
Ville Wallenius – kitara
Jussi Kainulainen – basso
Juha Leskinen – rummut
Arvostelut

Soundi:
Imperiumi.net:
The Metal Observer:
Aiheesta muualla

Swinelords Discogsissa. (englanniksi)
Albumi Swinelords Encyclopaedia Metallum -sivustolla (englanniksi)
Twilightning
| --- | --- |
Studioalbumit:   Delirium Veil  Plague-House Puppet Show  Swinelords 
Minialbumit:   Bedlam
Taka-Pommeri

Taka-Pommeri on kartassa keltaisella.
Taka-Pommeri on Pommerin alue, joka sijaitsee Oderin ja Vähän-Pommerin välissä. Se kuului aikaisemmin Saksaan, mutta liitettiin toisen maailmansodan jälkeen Puolaan. Nykyisin se muodostaa Puolassa suurimman osan Länsi-Pommerin voivodikuntaa (puol. Województwo zachodniopomorskie), jonka pääkaupunki on Szczecin. Itäosa kuuluu Pommerin voivodikuntaan (puol. Województwo pomorskie).
Historia

Kolmikymmenvuotisen sodan seurauksena osa Taka-Pommerin alueesta siirtyi Ruotsille, mutta Ruotsi menetti sen 21. tammikuuta 1720 Tukholman rauhassa, jolloin Ruotsin hallintaan jäi vielä 700 km² muita alueita nimellä Ruotsin Pommeri.
Dampierre-en-Yvelines

| Dampierre-en-Yvelines |
| --- | --- |
 Kunnantalo
 vaakuna
 Dampierre-en-Yvelines
 Koordinaatit: 48°42′24″N, 1°59′15″E 
Valtio:  Ranska
Alue:  Île-de-France
Departementti:  Yvelines
Arrondissementti:  Rambouillet
Pinta-ala:  
 – Kokonaispinta-ala:  11,2 km²
Väkiluku (2016):  1 043 
 – Väestötiheys:  93 as./km²
Kunnan numero:  78193
 
 Kunnan kotisivut 
Infobox OKVirheellinen NIMI-arvo: 
Dampierre-en-Yvelines on kunta Ranskassa Yvelinesin departementissa Île-de-Francen alueella. Se sijaitsee noin 47 km Pariisista lounaaseen.
Château de Dampierre
Kunnan nähtävyyksiä on 1600-luvulta peräisin oleva barokkilinna Château de Dampierre. Linnan on suunnitellut arkkitehti Jules Hardouin-Mansart ja puutarhan Ludvig XIV:n maisema-arkkitehti André Le Nôtre. Puisto avattiin yleisölle keväällä 2019. Linnassa on kuvattu useita elokuvia, kuten Sofia Coppolan ohjaama Marie Antoinette.
Tunnettuja kuntalaisia

Henri Pélissier (1889-1935), kilpapyöräilijä joka surmattiin täällä
Anne de Rochechouart de Mortemart, (1847- 1933) feministi ja kuvanveistäjä
Aiheesta muualla

Kuvia tai muita tiedostoja aiheesta Dampierre-en-Yvelines Wikimedia Commonsissa
Clément Parisse

| Clément Parisse |
| --- | --- |

Henkilötiedot
Syntynyt: 6. heinäkuuta 1993 (ikä 31) Évry, Ranska
Uran tiedot
Seura:   Megève
Laji:  maastohiihto 
Maailmancup
Kaudet:  2014-
Voitot:  0
Palkintokorokkeella:  0
 Tietolaatikko päivitetty 31. joulukuuta 2018 
| Mitalit> Maa:   Ranska.Miesten maastohiihto. Olympialaiset  | Mitalit> Maa:   Ranska.Miesten maastohiihto. Olympialaiset  | Mitalit> Maa:   Ranska.Miesten maastohiihto. Olympialaiset  | Maa:   Ranska> Miesten maastohiihto. |
| --- | --- | --- | --- |
|  Pronssia | Pyeongchang 2018 | 4×10 km viesti |  |
|  Pronssia | Peking 2022 |  4×10 km viesti |  |
| MM-kilpailut  | MM-kilpailut  | MM-kilpailut  |  |
|  Pronssia | Seefeld 2019 | 4×10 km viesti |  |
|  Pronssia | Oberstdorf 2021 | 4x10 km viesti |  |
Clément Parisse (s. 6. heinäkuuta 1993 Évry) on ranskalainen maastohiihtäjä. Hän edustaa Megève-seuraa.
Parisse debytoi maastohiihdon maailmancupissa maaliskuussa 2014 Salpausselän 15 kilometrin vapaan hiihtotavan kilpailussa sijoittuen sijalle 46. Ensimmäiset maailmancupin pisteensä hän saavutti helmikuussa 2015 Östersundista oltuaan 15 kilometrin vapaan kilpailussa 29:s. Kymmenen parhaan joukkoon hän sijoittui ensimmäisen kerran oltuaan kahdeksas Tour de Skin 10 kilometrin vapaan hiihtotavan kilpailussa Toblacissa tammikuussa 2017. Parhaimmillaan hän on ollut yksittäisessä maailmancupin kilpailussa seitsemäs Seefeldin 15 kilometrin vapaan yhteislähdössä tammikuussa 2018 ja Davosin 15 kilometrin vapaan hiihtotavan kilpailussa joulukuussa 2020. Tour de Skillä 2018–2019 hän sijoittui kuudenneksi Toblachin 15 kilometrin vapaan hiihtotavan kilpailussa. Lisäksi hän on ollut kahdesti Tour de Skin takaa-ajoetapin osuusajoissa neljäs. Tour de Skin kokonaiskilpailussa hän oli yhdeksäs 2021.
Parisse kilpaili vuoden 2015 MM-kilpailuissa Falunissa, jossa hän oli sekä yhdistelmäkilpailun että 15 kilometrin vapaan hiihtotavan kilpailun 24:s. Parisse saavutti alle 23-vuotiaiden MM-hopeaa yhdistelmäkilpailusta helmikuussa 2015 ja 15 kilometrin vapaan kilpailusta 2016. Lahden MM-kilpailuissa 2017 hän oli 50 kilometrin vapaan hiihtotavan yhteislähtökilpailussa kuudestoista. Pyeongchangin talviolympialaisissa 2018 Parisse oli mukana Ranskan pronssimitalijoukkueessa 4×10 kilometrin viestissä. Yhdistelmäkilpailussa hän oli kolmastoista.
Seefeldin MM-kilpailuissa 2019 Parisse saavutti pronssia viestissä ja sijoittui yhdistelmäkilpailussa viidenneksi. Oberstdorfin MM-kilpailuissa 2021 hän sijoittui yhdistelmäkilpailussa 12:nneksi, 50 kilometrin perinteisen hiihtotavan yhteislähtökilpailussa 13:nneksi ja 15 kilometrin vapaan hiihtotavan kilpailussa 14:nneksi. Hän saavutti Ranskan viestijoukkueessa pronssia. Pekingin olympialaisissa 2022 hän hiihti kolmannen osuuden Ranskan pronssia saavuttaneessa viestijoukkueessa. Lisäksi hän sijoittui yhdistelmäkilpailussa kymmenenneksi ja lyhennetyssä 50 kilometrin vapaan hiihtotavan yhteislähtökilpailussa 13:nneksi. Planican MM-kilpailuissa 2023 hän oli 30 kilometrin yhdistelmäkilpailussa yhdeksäs ja 15 kilometrin vapaan hiihtotavan kilpailussa kymmenes.
Käännös suomeksi
Crown of Souls

| Crown of Souls Deeds of Flesh |
| --- | --- | --- |

Studioalbumin tiedot
 Äänitetty : Avalon Recording Studio
 Julkaistu: 17. toukokuuta 2005
 Formaatti: CD, LP
 Tuottaja(t): Deeds of Flesh
 Tyylilaji: brutaali death metal
 Kesto: 42.11
 Levy-yhtiö: Unique Leader Records
Deeds of Fleshin muut julkaisut
| Reduced to Ashes 2003 | Crown of Souls 2005 | Of What's to Come 2008 |
Crown of Souls on yhdysvaltalaisen brutaalin death metalin yhtyeen Deeds of Fleshin kuudes studioalbumi. Se julkaistiin vuonna 2005 levymerkillä Unique Leader Records.
Kappaleet

Kaikki kappaleet kirjoittanut Deeds of Flesh.
Crown of Souls – 5.18
Medical Murder – 4.41
Hammer-Forged Blade – 5.09
Forced Attrition – 4.01
This Macabre Fetish – 3.58
The Resurrected – 5.16
Incontestably Evil – 4.03
Crimson Offering – 5.21
Caught Devouring – 4.24
Kokoonpano

Erik Lindmark – laulu, kitara
Jacoby Kingston – basso, laulu
Mike Hamilton – rummut
Kokoonpano > Tuotanto

Kip Stork – äänittäjä
Pär Olofsson – grafiikka (viikinki)
Raymond Swanland – kansikuva
J.K. – layout
S.E. Miller – valokuvat
Aiheesta muualla

Albumi Crown of Souls Encyclopaedia Metallum -sivustolla (englanniksi)
Crown of Souls
Tansanian puolustusvoimat

| Tansanian puolustusvoimat |
| --- | --- |

Toiminnassa:  1964–
Valtio:  Tansania
Puolustushaarat:   Tansanian maavoimat  Tansanian ilmavoimat  Tansanian merivoimat
Rooli:  asevoimat
Tansanian puolustusvoimat vastaa Tansanian puolustamisesta. Puolustusvoimiin kuuluu maa-, ilma- ja merivoimat, ja puolustusvoimien ylipäällikkö on Tansanian presidentti. Puolustusvoimat on osallistunut myös rauhanturvaamisoperaatioihin Afrikassa.
Aiheesta muualla

Kuvia tai muita tiedostoja aiheesta Tansanian puolustusvoimat Wikimedia Commonsissa
Tansanianapali

| Tansanianapali> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Apalit Apalis
Laji::  chapini
Kaksiosainen nimi
 Apalis chapini  Friedmann, 1928 
Katso myös
   Tansanianapali Wikispeciesissä  
Infobox OKNimi-testi OKIUCN-testi OK: 
Tansanianapali (Apalis chapini) on herttujen heimoon kuuluva varpuslintu.
Levinneisyys

Tansanianapalia tavataan Malawissa, Tansaniassa ja Sambiassa. Lajin on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.
Syväväyläperiaate

Syväväyläperiaate eli thalweg-periaate (engl. thalweg principle, saksan sanoista T(h)al ’laakso’ + Weg ’tie’) on valtionrajoissa usein käytetty periaate, jonka mukaan kulkukelpoisessa joessa (engl. navigable river) raja kulkee joen uoman syvintä kohtaa pitkin, ellei muuta ole sovittu. Järvissä ja ei-kulkukelpoisissa joissa raja sen sijaan kulkee usein keskiviivalla.
Yhdysvaltojen ja Meksikon välisen Chamizalin rajakiistan ratkaisu.
Joen uoman vähitellen siirtyessä raja siirtyy vastaavasti. Toisaalta äkillinen joen siirtyminen toiseen paikkaan (engl. avulsion) ei siirrä rajaa, vaan raja jää tällöin kuivuneeseen uomaan. Erottelu näiden kahden tapauksen välillä on joskus tulkinnanvaraista. Vuonna 1895 puhjenneessa Yhdysvaltojen ja Meksikon välisessä Chamizalin kiistassa osapuolet olivat eri mieltä siitä, oliko rajajoki Rio Grande siirtynyt vähitellen vai äkillisesti. Joki oli siirtynyt etelään sekä vähitellen että tulvien seurauksena. 600 eekkerin (2,4 neliökilometrin) aluetta koskenut kiista sovittiin lopullisesti vasta vuonna 1963.
Merkittävä poikkeama syväväyläperiaatteesta on ollut Irakin ja Iranin rajalla Shatt al-Arabissa. Vuoden 1937 sopimuksen mukaan raja kulki joen itärannassa, niin että käytännössä koko joki oli Irakin hallinnassa. Vuonna 1975 solmitun uuden sopimuksen mukaan raja siirtyi joen syvimpään kohtaan, mutta Irak sanoi sopimuksen irti jo 1980. Kiista joen hallinnasta oli yhtenä syynä 1980–1988 käytyyn Irakin ja Iranin väliseen sotaan.
Suomessa

Ruotsin vastainen raja kulkee Haminan rauhansopimuksen (1809) perusteella syvimmän virranuoman mukaan (ruots. strömfåran, ransk. Thalweg).
Norjan vastaisella jokirajalla on myöskin kaikissa rajankäynneissä otettu perustaksi syväväyläperiaate, vaikka rajan tarkkaa sijaintia joessa ei alun perin Strömstadin sopimuksessa (1751) määritelty.
Venäjän vastainen raja kulkee ”rajajoissa ja -puroissa niiden tai niiden päähaaran keskellä”.
Swindle

| Swindle |
| --- | --- |
Ensiesiintyminen:  The Transformers (1986)
Henkilötiedot
Asema:  sotatarvikeasiantuntija
Ryhmäsidokset:  Decepticonit, Combaticonit, Mini-Conit
Sukupuoli:  Mies
Muuntautumismuodot:  Jeep Wrangler Hummer
Näyttelijä(t):  Johnny Haymer (1986-1987) Fred Willard (2008-2009) Steve Blum (2012, 2014)
Swindlen cosplaytä BotCon-tapahtumassa vuonna 2011.
Swindle on kuvitteellinen robotti Transformers-universumissa.
The Transformers

Swindle on yksi Combaticoneista, jotka Starscream rakensi toisen maailmansodan aikaisista ajoneuvoista. Swindle muuntautui sarjassa jeepiksi.
Swindlen profiili kuvailee häntä äärimmäisenä kapitalistina, joka haluaa ennen kaikkea käydä kauppaa ja saada voittoa. Hänen väitetään olevan valmis myymään jopa Combaticon-toverinsa varaosiksi jos tarve vaatii. Swindlen motto onkin "Käydään kauppaa, ei sodita."
Transformers: Armada

Transformers: Armadassa Swindle oli punainen formula-autoksi muuntautuva Mini-Con, jotka esiintyi ensi kertaa jaksossa "Viidakko". Starscream teki hänestä apurinsa.
Transformers: Animated

Transformers: Animatedissa Swindle oli Decepticoneihin kuuluva asekauppias. Hän on erittäin humoristinen muihin Decepticoneihin verrattuna. Swindle esiintyi ensi kerran jaksossa "Pahisten syndikaatti", jossa hän yritti rakentaa laitetta, joka pysäyttäisi kaikki koneet, joihin sen luomat hidastussäteet osuvat. Laite toimi Slo-Mo -nimisen ihmisrikollisen keksimällä kellolla, jonka viisarit oli tehty Ikikipinän siruista. Jakson lopussa Swindle itse altistui säteille ja jäi jumiin ajoneuvomuotoonsa.
Swindle muuntautuu futuristiseksi Hummeriksi.
Ääninäyttelijät

| Vuodet | Näyttelijät | Sarjat | Konsolipelit |
| --- | --- | --- | --- |
| 1986–1987 | Johnny Haymer | The Transformers |  |
| 2008–2009 | Fred Willard | Transformers: Animated |  |
| 2012, 2014 | Steve Blum |  | Transformers: Fall of Cybertron Transformers: Rise of the Dark Spark |
Aiheesta muualla

Lisätietoa Swindlesta TFWIKI.Netissä, Transformers-aiheisesta wikiassa
Transformers
Tammelan silta

Tammelan silta Tammelan puolelta kuvattuna.
Tammelan silta oli Tampereella sijainnut maantiesilta, joka johti Tampereen rautatieaseman luota Tampereen ratapihan yli Tammelan kaupunginosaan. Silta nousi aseman edustalta vinosti koillisen suuntaan, teki mutkan Kyttälänkadun kohdalla ja jatkui sitten suoraan ratapihan yli Tammelan puolelle Tammelankadulle. Silta valmistui vuonna 1898. Sitä ennen Tammelaan kuljettiin tasoylikäytävän kautta, mutta 1890-luvulla liikenne kasvoi Tammelan kaupunginosan rakentamisen myötä ja silta tuli tarpeelliseksi.
Tammelan silta purettiin sen jälkeen kun Tampereen uusi rautatieasema ja ratapihan ali Tammelaan Puolimatkankadulle kulkenut asematunneli valmistuivat vuonna 1936. Asematunneli teki Puolimatkankadusta (nykyinen Itsenäisyydenkatu) Tammelaan ja Kalevaan suuntautuvan liikenteen pääväylän.
Tammelan puretun sillan osia käytettiin 1937 Toijalan ratapihalle rakennetussa jalankulkijoita varten tarkoitetussa ylikulkusillassa. Sillasta tuli kuitenkin korkea ja sillalle johtavista portaista niin jyrkät että sillan käyttö jäi vähäiseksi.
Clément Janequin

Clément Janequin (n. 1485–1558) oli ranskalainen säveltäjä. Hänellä oli pitkä ura kirkon, aatelisten ja lopulta Ranskan kuninkaan palveluksessa. Hän oli aikansa ranskalaisen chansonin mestari; hänen laaja tuotantonsa alalla käsittää 286 säilynyttä teosta. Hengellisten ja maallisten chansonien lisäksi Janequin sävelsi lukuisia psalmeja. Messuja on säilynyt kaksi ja motetteja yksi. Janequin oli vihitty pappi.
Renessanssimusiikin yhtye Ensemble Clément Janequin on perustettu vuonna 1978.
Aiheesta muualla

Allmusic.com: Clément Janequin (englanniksi)
Suokorte

| Suokorte |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Luokka::  Kortemaiset Equisetopsida
Lahko::  Equisetales
Heimo::  Kortekasvit Equisetaceae
Suku::  Kortteet Equisetum
Laji::  palustre
Kaksiosainen nimi
 Equisetum palustre  L. 
Katso myös
   Suokorte Wikispeciesissä   Suokorte Commonsissa 
Infobox OKNimi-testi OKIUCN-testi OK: 
Suokorte (Equisetum palustre) on kosteiden paikkojen yhtäläisitiöinen sanikkainen. Suokorte on hyvin myrkyllinen.